Diari Oficial de la Generalitat Valenciana


Sumari del DOGV 4323, del 28-08-2002 (2002/9022)

Informació pública de les bases de la convocatòria per a la provisió d'una plaça d'inspector de policia local de l'Ajuntament d'Alcàsser.
-----------------------------------------------------------------------------------------------------------------------------------------

### Dades del document

Número de DOGV
:   4323

Data del DOGV
:   28-08-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/9022


Data del document
:   24-07-2002

Organisme emissor
:   Ajuntament d'Alcàsser

Tipus de document
:   Convocatòria

Descriptors 

:   * Alcàsser
    * administració local
    * policia
    * concurs administratiu

Informació pública de les bases de la convocatòria per a la provisió d'una plaça d'inspector de policia local de l'Ajuntament d'Alcàsser. [2002/A9022]
  
En virtut del que determina l'Ajuntament en ple en l'acord adoptat en la sessió de 22 de juliol de 2002, es convoca la provisió d'una plaça d'inspector vacant en el cos de la policia local de l'Ajuntament, per concurs oposició lliure, d'acord amb les següents bases:
  
Bases per a la provisió d'una plaça d'inspector vacant en el cos de la Policia Local de l'Ajuntament d'Alcàsser
  
 De conformitat amb el que disposa la Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana; Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (DOGV núm. 3.988 de 27 d'abril del 2001); Llei de Bases de Règim Local; Reial Decret 781/1986, de 18 d'abril; Reial Decret 896/1991, de 7 de juny; Reial Decret 2.617/1985, de 9 de desembre, i la resta de normes aplicables.
  
Primera. Objecte de la convocatòria
  
L'objecte de la present convocatòria és la provisió en propietat, i mitjançant el procediment de concurs oposició lliure, d'una plaça d'inspector del cos de la policia local vacant en la plantilla e l'Ajuntament.
  
Segona. Condicions dels aspirants
  
Per a ser admés al concurs oposició s'hauran de complir els següents requisits, referits al dia que finalitze el termini de presentació de sol·licituds.
  
a) Tindre la nacionalitat espanyola.
  
b) Estar en possessió de la titulació de diplomat universitari o equivalent, o tindre complides les condicions per a obtindre'l en la data que finalitze el termini de presentació d'instàncies o, si és procedent, haver realitzat i superat el curs de dispensa en un grau del requisit de titulació per al grup B, dins del termini de cinc anys següents a la seua realització i estar comprés el dit període dins del termini de presentació d'instàncies.
  
c) No patir cap malaltia ni defecte físic que impedisquen el desenvolupament de les funcions, de conformitat amb els quadres i barems d'exclusions mèdiques que s'establixen en l'annex de les presents bases.
  
d) Tindre complits els 18 anys i no faltar menys de 10 anys per a l'edat que s'establix per a la jubilació. Les esmentades edats s'entenen referides a la data de finalització de termini de presentació de sol·licituds.
  
e) No haver sigut separat, mitjançant un expedient disciplinari, del servici de l'estat, de les comunitats autònomes o de les entitats locals, ni estar inhabilitat per al desenvolupament de funcions públiques.
  
f) Estar en possessió dels permisos que habiliten per a la conducció de les classes B, amb un any d'antiguitat, i que permeten la conducció de motocicletes amb unes característiques de potència que no sobrepasse els 25 kw o una relació potència/pes no superior a 0,16 kw/kg.
  
Tercera. Presentació d'instàncies i documentació annexa
  
Les instàncies en què se sol·licita prendre part en el concurs oposició es dirigiran a l'alcalde president de l'Ajuntament, i es presentaran al Registre General o en la forma establida en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació és de 20 dies naturals a partir de l'endemà de la publicació de l'extracte de la present convocatòria en el Boletín Oficial del Estado. En les instàncies els aspirants hauran de manifestar que complixen tots els requisits exigits.
  
A les instàncies cal d'adjuntar:
  
a) Justificant d'haver ingressat en la caixa municipal els drets d'examen que es fixen en 25 euros. Els citats drets d'examen només es tornaran als que no siguen admesos al procediment selectiu, per falta d'algun dels requisits exigits per a prendre-hi part.
  
b) Fotocòpia compulsada del document nacional d'identitat.
  
Quarta. Admissió dels aspirants
  
Per a ser admesos a les proves selectives, n'hi haurà prou que els aspirants manifesten en la instància que complixen totes les condicions exigides en les present bases, referides a la data de finalització del termini de presentació i que hagen pagat els drets d'examen. Finalitzat el termini de presentació d'instàncies, mitjançant una resolució de l'Alcaldia, s'aprovarà la llista d'aspirants admesos i exclosos dels diferents torns, que es farà pública en el Butlletí Oficial de la Província, Diari Oficial de la Generalitat Valenciana i al tauler d'anuncis de l'ajuntament, concedint-se un termini de deu dies per a esmenar errors.
  
Transcorregut el dit termini sense que es formule cap reclamació, s'entendrà definitiva la llista, i l'Alcaldia resoldrà les reclamacions presentades.
  
En la resolució per la qual s'aproven les llistes, es determinaran el lloc, data i hora de la celebració del primer exercici.
  
Cinquena. Tribunal qualificador
  
1. El tribunal qualificador estarà integrat pels següents membres, tots ells amb veu i vot:
  
President: l'alcalde president de l'Ajuntament o regidor en qui delegue.
  
Secretari: el de la corporació o funcionari en qui delegue, que actuarà a més com a vocal.
  
Vocals:
  
- Un representant designat per la direcció general de la Generalitat Valenciana competent en matèria de policia local.
  
- Un representant designat per la direcció general de la Generalitat Valenciana competent en matèria d'administració local:
  
- Una persona tècnica designada per la presidència de la corporació d'entre el personal funcionari de l' Ajuntament.
  
- Un regidor dels grups de l'oposició, designat per l'alcalde a petició d'ells.
  
- Un representant del personal de l'Ajuntament, que actuarà en representació de totes les seccions sindicals constituïdes legalment en ell.
  
2. La composició del tribunal inclourà la dels seus respectius suplents.
  
3. Podran nomenar-se assessors del tribunal per a les proves psicotècniques, mèdiques i d'aptitud física. El seu nomenament haurà de fer-se públic junt amb el del tribunal.
  
4. La corporació sol·licitarà als òrgans corresponents la designació dels respectius representants i haurà d'efectuar-se en el termini de 20 dies hàbils següents a la recepció de la sol·licitud.
  
5. Els vocals del tribunal tindran una titulació acadèmica igual o superior a l'exigida als llocs de treball oferits.
  
6. El tribunal no podrà constituir-se ni actuar sense l'assistència de la meitat més un dels seus membres, titulars o suplents.
  
7. Els membres del tribunal podran abstindre's o ser recusats quan concórreguen les causes previstes legalment per a això:
  
8. A tots els efectes el tribunal tindrà la categoria segona, tant respecte de l'assistència dels seus membres com dels seus assessors i col·laboradors.
  
Sisena. Començament i desenvolupament del concurs oposició
  
L'ordre d'actuació dels aspirants que hagen de realitzar els corresponents exercicis que no puguen realitzar-se conjuntament es determinarà mitjançant sorteig previ.
  
Els aspirants seran convocats en crida única, excepte casos de força major, degudament justificats i apreciats lliurement pel tribunal. La no-presentació en el moment de ser cridat a qualsevol de les proves obligatòries determinarà, automàticament, la pèrdua del dret a participar en el procés selectiu, per la qual cosa en quedarà exclòs.
  
El tribunal podrà requerir els aspirants, en qualsevol moment, perquè acrediten la seua identitat, per la qual cosa hauran d'anar proveïts del document nacional d'identitat.
  
Una vegada començades les proves no serà necessària la publicació dels successius anuncis de realització dels restants exercicis en el Butlletí Oficial de la Província o Diari Oficial de la Generalitat Valenciana, i n'hi haurà prou amb la seua publicació als taulers d'anuncis de l'ajuntament, amb 12 hores d'antelació a ells, si es tracta del mateix exercici, o de 72 si es tracta d'un nou exercici.
  
Setena. Procediment de selecció
  
1. Fase prèvia:
  
1) Prova psicotècnica. De caràcter obligatori i eliminatori.
  
Consistirà a superar els exercicis o proves psicotècniques actitudinals i de personalitat que s'establixen en les presents bases. La superació de les dites proves en municipis de la Comunitat Valenciana, expressament homologades per l'Institut Valencià de Seguretat Pública tindrà una validesa de sis mesos des de la seua realització i eximirà durant l'esmentat període de tornar a realitzar-les.
  
La valoració de la prova serà d'apte o no apte:
  
2) Reconeixement mèdic. De caràcter obligatori i eliminatori.
  
Consistirà a superar un reconeixement mèdic, d'acord amb el quadre d'exclusions mèdiques que es determina en les presents bases. La superació d'esta prova, homologada expressament per l'IVASP tindrà una validesa de sis mesos des de la seua realització i quedaran exempts de passar-la aquells que en l'esmentat període l'hagen superada, sempre que no es produïsquen malalties que a judici del tribunal mèdic justifiquen tornar a realitzar-les.
  
La valoració de la prova serà d'apte o no apte.
  
3) Proves d'aptitud física. De caràcter obligatori i eliminatori.
  
Consistiran a superar les proves d'aptitud física que posen de manifest la capacitat per a l'exercici del lloc de treball amb el contingut i marques mínimes següents, segons el quadre d'edats que s'indica.
  
Barem d'edats masculí:
  
Quadre d'edats 1 2 3
  
Fins a 30 anys 4,20'' 3,75 m 60''
  
De 31 a 35 anys 4,50'' 3,50 m 1,10-
  
De 36 a 40 anys 5,30- 3,25 m 1,25-
  
De 41 a 45 anys 1.500 M 3,00 m 1,30-
  
De 46 a 50 anys 1.300 m 2,75 m 1,40-
  
Més de 50 anys 1.200 M 2,40 m 1,55-
  
Barem d'edats femení:
  
Quadre d'edats 1 2 3
  
Fins a 30 anys 4,50- 3,10 m 1,10-
  
De 31 a 35 anys 5,20- 2,90 m 1,20-
  
De 36 a 40 anys 6,00- 2,70 m 1,35-
  
De 41 a 45 anys 1.300 M 2,50 m 1,45-
  
De 46 a 50 anys 1.200 M 2,30 m 1'55-
  
Més de 50 anys 1.000 M 2,10 m 2'10-
  
1. Proves.
  
1.1 Carrera de resistència 1.000 metres
  
1.2 Salt de longitud amb carrera.
  
1.3 Natació 50 metres.
  
La qualificació de l'exercici serà d'apte o no apte, i caldrà superar com a mínim dues de les proves per a ser declarat apte.
  
Quedaran exempts de realització de les proves físiques aquells aspirants que les hagueren realitzat i superat amb anterioritat la totalitat de les proves descrites en este apartat i es troben inclosos, així mateix, en el tram d'edats assenyalat en els anteriors barems d'edats.
  
II. Fase d'oposició:
  
1) Qüestionari de cultura policial. De caràcter obligatori i eliminatori.
  
Consistirà a contestar correctament per escrit un qüestionari de 125 preguntes, amb quatre respostes alternatives, només una d'elles vàlida, sobre els temes que constituïxen el temari que s'indica per a cada categoria i que s'inclouen en l'annex de la present convocatòria, en un temps màxim de dues hores i mínim d'1 hora i 30 minuts.
  
La qualificació de la prova serà de 0 a 10 punts i caldrà obtindre un mínim de 5 punts per a superar-la. En tot cas s'establiran procediments de penalització per a les respostes errònies.
  
2) Desenvolupament del temari:
  
2.1) Tema de composició. De caràcter obligatori i eliminatori.
  
Consistirà en el desenvolupament d'un tema d'actualitat i coneixement general relacionat amb els epígrafs dels temaris establits per a cada categoria, elegit pel tribunal, l'extensió dels quals no podrà ser inferior a tres folis ni excedir de cinc, a una sola cara i en un temps no superior a 1 hora i 30 minuts, amb la finalitat de valorar la lògica de l'exposició. El dit exercici, a elecció del tribunal, podrà ser llegit en sessió pública per l'aspirant.
  
La qualificació de l'exercici serà de 0 a 10 punts i per a superar-lo caldrà obtindre un mínim de 5 punts.
  
2.2) Desenvolupament del temari. De caràcter obligatori i eliminatori:
  
Consistirà a desenvolupar per escrit en un temps màxim de dues hores, dos temes de quatre elegits per sorteig, dels inclosos en els temaris de cada categoria. Els esmentats temes seran llegits en una sessió pública davant del tribunal, que podrà formular les preguntes o aclariments que hi considere oportuns. Es valoraran la claredat d'idees, la facilitat d'expressió i el coneixement sobre els temes exposats.
  
La qualificació de l'exercici serà de 0 a 10 punts i per a superar-lo caldrà obtindre un mínim de 5 punts.
  
2.3) Supòsit policial. De caràcter obligatori i eliminatori.
  
Consistirà a realitzar una prova pràctica, amb una duració màxima d'una hora, que fixarà el tribunal abans de la seua realització i que versarà sobre planificació, redacció, desenvolupament i exposició de totes les actuacions i mesures policials que calga adoptar en matèria de distribució de personal, mitjans materials, seguretat ciutadana i viària i actuacions complementàries i altres que siguen necessàries per a la realització del supòsit.
  
Es podran adjuntar o fixar sobre un plànol, que aportarà el tribunal, totes les dades gràfiques o representatives de les actuacions policials o de distribució de mitjans necessaris que servisquen per a una millor resolució.
  
La qualificació de l'exercici serà de 0 a 10 punts i caldrà obtindre un mínim de 5 punts per a superar-lo.
  
En la valoració dels exercicis de desenvolupament del temari no es tindran en compte aquelles puntuacions en què existisca una diferència de més de 4 punts entre la qualificació més alta i la més baixa.
  
3) Coneixements del valencià. De caràcter obligatori.
  
Els municipis de predomini lingüístic valencià, segons la Llei 4/1983, de 23 de novembre, de la Generalitat Valenciana, d'Ús i Ensenyament del Valencià, s'inclourà un exercici consistent a traduir del valencià al castellà, i viceversa, un text proposat pel tribunal, en un temps que es determinarà.
  
L'exercici es qualificarà de 0 a 4 punts i no serà eliminatori.
  
II. Fase de concurs.
  
Finalitzada la fase d'oposició, es publicarà un anunci al tauler de l'Ajuntament amb el resultat d'esta fase i on s'atorgarà, a tots els qui l'hagen superada, un termini de 10 dies hàbils, comptats des de l'endemà de la seua publicació, perquè presenten els mèrits que s'hagen de valorar en la fase de concurs, segons el barem de mèrits que s'inclou en l'annex IV corresponent de les presents bases.
  
En qualsevol cas, la màxima puntuació obtinguda en la fase de concurs no podrà ser superior al 40% del màxim que puga obtindre's en el concurs oposició.
  
Huitena. Relació d'aprovats
  
Finalitzada la qualificació dels aspirants, el tribunal publicarà la relació d'aprovats per ordre de puntuació, els quals no podran sobrepassar el nombre de places convocades.
  
Novena. Curs selectiu
  
El tribunal formularà una proposta al president de la corporació de la persona aspirant que, havent superat la prova selectiva i amb la prèvia presentació de la documentació exigida en les presents bases, haja de realitzar el curs de capacitació de contingut teoricopràctic, i de caràcter selectiu, en l'Institut Valencià de Seguretat Pública, amb una duració de 350 hores.
  
L'aspirant proposat s'incorporarà a l'IVASP per tal de realitzar el primer curs que es convoque. La seua qualificació correspondrà a l'IVASP.
  
Superat el referit curs, l'Institut Valencià de Seguretat Pública, formularà una proposta de nomenament, si és procedent, a l'Alcaldia, amb la indicació de la puntuació o qualificacions obtingudes, a l'efecte del seu nomenament.
  
En el cas que l'aspirant no supere el curs selectiu, l'IVASP comunicarà tal circumstància a l'Alcaldia, i l'aspirant podrà incorporar-se al curs immediatament posterior. Si no supera este curs perdrà el seu dret a participar en el procés selectiu iniciat, que s'entendrà acabat a l'efecte de poder convocar de nou la plaça no coberta.
  
Per a la realització del curs teoricopràctic, l'aspirant serà nomenat funcionari en pràctiques i percebrà a càrrec de l'Ajuntament les retribucions que corresponguen segons les normes d'aplicació.
  
Deu. Presentació de documents
  
L'aspirant proposat pel tribunal haurà de presentar davant de l'Ajuntament, en el termini màxim de 20 dies hàbils des que es faça pública la relació d'aprovats, els documents acreditatius de les condicions de capacitat i requisits exigits en les presents bases, i que no hagueren sigut aportats amb anterioritat. L'aspirant que tinga la condició de funcionari de carrera quedarà exempt de justificar documentalment les condicions general que ja consten acreditades per a obtindre el seu anterior nomenament. En tot cas, haurà de presentar l'original, o una còpia compulsada, del seu nomenament com a funcionari de carrera i el títol acadèmic exigit. Si dins del termini indicat, i excepte en cas de força major, no presentara l'anterior documentació, no podrà ser nomenat funcionari, i s'invalidarà l'actuació respecte d'ell, amb la nul·litat subsegüent dels actes del tribunal també respecte d'ell, sense perjudici de la responsabilitat en què pogueren haver incorregut, si és procedent. En el cas que l'aspirant siga exclòs per no presentar la documentació requerida, o per falsedat d'ella, el tribunal podrà proposar la inclusió, en la llista d'admesos, del mateix nombre que d'exclosos per tal causa, sempre que hagen superat les proves selectives.
  
Onze. Nomenament
  
Superades les proves de selecció i el curs teoricopràctic, amb la prèvia presentació de la documentació exigida, l'aspirant serà nomenat funcionari de carrera i haurà de prendre possessió en el càrrec en el termini màxim de 30 dies a comptar des de l'endemà del dia en què li siga notificat el nomenament.
  
Dotze. Incidències
  
El tribunal podrà resoldre els dubtes que es presenten, interpretar les presents bases i prendre els acords que calguen per al bon ordre del procés selectiu. En tot allò no previst en les presents bases, serà aplicable la Llei 6/1999, de 19 d'abril, de la Generalitat Valenciana, de Policies locals i de Coordinació de les Policies Locals de la Comunitat Valenciana; Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (DOGV número 3.988, de 27 d'abril del 2001), i ordres de 16 de gener de l992, de 5 de desembre de 1994, 22 desembre de 1997 i 20 de gener de 1998; Llei 7/1985, de 2 d'abril, de Bases de Règim Local; Reial Decret Legislatiu 781/1986, de 18 d'abril; Reial Decret 896/1991, de 7 de juny, i Reial Decret 2617/l985, de 9 de desembre.
  
Tretze. Recursos
  
Contra les presents bases i tots els actes administratius definitius que se'n deriven els interessats podran interposar els oportuns recursos, en els casos i en la forma establida en la Llei 30/l992, de Règim Jurídic de les Administracions Públiques i del Procediment Administratiu Comú.
  
Catorze. Publicació
  
Es donarà compte de les presents bases a l'Institut Valencià de Seguretat Pública, i es publicaran en el Butlletí Oficial de la província i en el Diari Oficial de la Generalitat Valenciana i l'anunci de la convocatòria, en extracte, en el Boletín Oficial del Estado una vegada aprovades per la corporació.
  
ANNEX I
  
Proves psicotècniques
  
El contingut de les proves psicotècniques s'ajustarà al barem que s'indica, quant als factors a mesurar en el procés de selecció, segons el que disposa l'Ordre de 5 de desembre de 1994.
  
1. Aptituds mentals.
  
Raonament verbal: com el seu nom indica, constituïx una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de mode constructiu. Constituïx un valuós índex del nivell ocupacional a què un subjecte pot aspirar, ja que, en moltes tasques, hi ha una relació positiva entre el nivell de responsabilitat que tenen assignat i el grau de profunditat amb què han de ser compreses les anades expressades verbalment.
  
Raonament abstracte: intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures; el test raonament abstracte no substituïx adequadament al raonament verbal, però pot servir com a element de confrontació.
  
Rapidesa i precisió perceptiva: és una anàlisi ràpida de situacions complexes, ideada per a mesurar la rapidesa de respostes en tasques de tipus perceptiu.
  
Atenció i resistència a la fatiga: és una prova que exigix una gran concentració i resistència a la monotonia. En conseqüència, este instrument pot apreciar l'aptitud o capacitat per a concentrar-se en tasques la principal característica de les qual és la rapidesa perceptiva, junt amb l'atenció continuada.
  
Agilitat mental: capacitat per a comprendre situacions, les relacions que existixen entre elles, poder captar les estructures de les dites relacions i tindre un mètode sistemàtic de raonament.
  
Memòria visual: capacitat per a recordar situacions a través del sentit de la vista.
  
2. Personalitat.
  
Sentit de la disciplina i de l'autoritat. Conformitat davant de les normes i demandes dels seus superiors. Persona que sol ser sòbria i digna de confiança, així com dominada pel sentit del deure; perseverant, responsable i organitzada.
  
Sentit de la iniciativa: persona no inhibida, disposada a intentar noves coses, per a suportar sense fatiga les vicissituds del tracte amb la gent i les situacions emocionals fortes.
  
Seguretat en si mateix, fermesa personal: capacitat pràctica i realista. La confiança en si mateix i la seua capacitat per a tractar amb coses és madura i poc ansiosa; és flexible i segura.
  
Desenvolupament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions: persona amb molt de control de les seues emocions i la seua conducta en general. Preocupada i oberta a l'àmbit social. Evidència el que comunament es coneix com a respecte a si mateix, té en compte la reputació social.
  
Serenitat: persona assossegada, relaxada i tranquil·la.
  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantindre contactes personals.
  
Neutralitat efectiva en l'exercici professional: persona responsable i organitzada, les metes de la qual es troben dins de la normativa social. Fa el que socialment és correcte, seguint estrictament les normes; fent el que és acceptat i idoni.
  
Capacitat d'automotivació: Capacitat de sentir-se satisfet pel que fa al seu treball. Grau en què una persona es preocupa per la seua activitat i s'hi entrega.
  
3. Característiques del test aptitudinal: Puntuacions.
  
- Raonament verbal 3,5
  
- Raonament abstracte 3,5
  
- Rapidesa i precisió perceptiva 3,5
  
- Atenció i resistència a la fatiga 3,5
  
- Agilitat mental 3,5
  
- Memòria visual 4
  
4. Característiques de la valoració actitudinal.
  
Per a l'avaluació de les proves actitudinals són factors preferents a tindre en compte, segons l'ordre d'importància que a continuació s'indiquen, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualsevol altres d'anàloga significació a les anteriorment referenciades.
  
A més, haurà de realitzar-se una anàlisi global de l'estructura de la personalitat i, en el cas de detectar-se alguna anomalia significativa per al desenvolupament de la funció policial, i si el tècnic i el tribunal ho consideren oportú abans de l'eliminació de l'opositor, les dites proves hauran de contrastar-se per mitjà d'una entrevista a càrrec del tècnic:
  
La qualificació dels exercicis psicotècnics serà d'apte o no apte, i l'aspirant haurà de superar, com a mínim, en el cas dels factors actitudinals, 4 dels 6 factors a mesurar, havent de superar en tots els casos el factor d'agilitat mental.
  
ANNEX II
  
Reconeixement mèdic
  
El contingut de la prova de reconeixement mèdic, de conformitat amb el que establix l'Ordre de 22 de desembre de 1997, és el següent:
  
1. Obesitat o primes manifesta que dificulten o incapaciten per a l'exercici del lloc de treball.
  
2. Ull i vista.
  
2.1. Agudesa visual amb correcció o sense correcció, inferior als dos terços de la visió normal en els dos ulls.
  
2.2. Hemianòpsia completa i absoluta.
  
3.Oïda i audició.
  
Agudesa auditiva que supose pèrdua entre 1000 i 3000 hertzs a 45 decibels o 6000 hertzs a 45 decibels.
  
4. Aparell locomotor. Qualsevol patologia òssia d'extremitats que produïsca retraccions o limitacions funcionals de causa muscular o articular.
  
5. Aparell cardiovascular.
  
Hipertensió arterial mal controlada, no havent de sobrepassar les xifres en repòs de 170 mm/Hg en pressió sistòlica i 95 mm/Hg en pressió diastòlica; a judici del tribunal mèdic, es podrà repetir la prova quan concórreguen circumstàncies que ho aconsellen. Varius ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de repetició.
  
6. Aparell respiratori.
  
La bronquiopatia crònica obstructiva. El pneumotòrax espontani (en més d'una ocasió).
  
7. Sistema nerviós.
  
Epilèpsia, alcoholisme i toxicomania.
  
8. Pell i fàneres.
  
Cicatrius que produïsquen limitacions funcionals.
  
9. Altres processos patològics.
  
Malalties immunològiques sistemàtiques.
  
Intoxicacions cròniques. Hemopaties greus.
  
ANNEX III
  
Temari
  
Dret constitucional
  
1. La Constitució espanyola de 1978. Estructura. Principis fonamentals. Organització política de l'estat espanyol. Classe i forma d'estat. Reforma de la Constitució.
  
2. La monarquia parlamentària. La Corona: funcions constitucionals del rei. Successió i regència. El referèndum. Les Corts Generals: les cambres. Composició, atribucions i funcionament. La funció legislativa. Relacions entre les Corts Generals i el Govern.
  
3. El poder executiu. El Govern. Composició. Funcions. La potestat reglamentària. El poder judicial. Estructura, organització i funcionament dels tribunals en el sistema espanyol.
  
4. Els drets i deures reconeguts en la Constitució. Procediments de garantia i protecció. El Tribunal Constitucional i el Defensor del Poble. La suspensió dels drets i llibertats.
  
5. Els drets humans. Instruments de reconeixement i protecció dels drets humans. La funció policial en relació amb el respecte i assegurament dels drets humans.
  
6. L'organització territorial espanyola. Les comunitats autònomes. Els estatuts d'autonomia. Òrgans i competències.
  
7. Les administracions públiques en la Constitució. L'administració pública estatal i autonòmica. Competències i autonomia. Relacions. El ciutadà i l'administració.
  
8. La hisenda pública i l'administració tributària. El ciutadà i l'administració tributària.
  
9. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les altres institucions que componen la Generalitat Valenciana. Competències. Administració de justícia.
  
10. La Unió Europea. Institucions de la UE. L'ordenament jurídic de la UE. La recepció, aplicació i control de dret comunitari europeu a Espanya.
  
Dret administratiu
  
11. El dret administratiu. Fonts. Normes no parlamentàries amb rang de llei. El reglament.
  
12. L'acte administratiu. Requisits dels actes administratius. El procediment administratiu. Principis. Drets i deures dels ciutadans. Fases del procediment.
  
13. La revisió administrativa dels actes administratius. Procediments i límits de la revisió. Els recursos administratius. La revisió jurisdiccional dels actes administratius. El recurs contenciós administratiu.
  
14. L'administració local. El municipi. Elements. Territori. Població. Competències i autonomia. Béns i servicis municipals.
  
15. El municipi. Òrgans unipersonals de govern. L'alcalde. Els tinents d'alcalde. Els regidors.
  
16. Òrgans col·legiats de govern. L'ajuntament en ple. La comissió de govern. Òrgans consultius i participatius. Les comissions informatives. Les juntes de districte.
  
17. La funció pública. El personal al servici de l'administració local. Concepte i classes. Organització de la funció pública local. Adquisició i pèrdua de la condició de funcionari.
  
18. La responsabilitat del personal al servici de les administracions públiques. Règim disciplinari. Procediment sancionador.
  
Policia administrativa. Bans i ordenances municipals
  
19. La potestat reglamentària dels ajuntaments. Les ordenances municipals. Els bans d'alcaldia. Concepte i classes. Infraccions. Potestat sancionadora. Procediment sancionador administratiu.
  
20. Les competències municipals en matèria de protecció del medi ambient. Protecció civil. Activitats molestes, insalubres, nocives i perilloses. Les llicències d'usos i activitats.
  
21. Normes d'utilització de les vies públiques. Revetles, guals, tendals, instal·lació de taules i cadires, contenidors, grues i material de construcció. Òrgan competent per a la seua autorització. Sancions. Venda ambulant. Modalitats de venda ambulant. Requisits.
  
22. Normes reguladores d'auto i autoturismes. Documentació necessària d'estos vehicles, requisits, tarifes, competències. Focs artificials, classes d'artificis pirotècnics. Muntatge d'espectacles. Distància dels focs i protecció personal. Mendicitat. Regulació legal.
  
23. L'activitat urbanística. Requisits. Competències municipals en matèria d'escolarització
  
Policia local
  
24. La seguretat ciutadana. Les forces i cossos de seguretat. Autoritats competents. La col·laboració i coordinació entre les forces i cossos de seguretat.
  
25. La policia local. Missions i objectius. Funcions. Policia administrativa i policia judicial.
  
26. El binomi policia local - ciutadà. Principis bàsics i normes d'actuació. Suports ètics.
  
27. Ordenament legislatiu de la policia local. Estructura orgànica i funcional. Règim estatutari. Drets i deures de les policies locals. Règim disciplinari.
  
28. La Llei de Coordinació de Policia Local de la Comunitat Valenciana. La coordinació de les policies locals. Instruments de coordinació. Estructura i organització. Selecció, promoció i mobilitat de les policies locals de la Comunitat Valenciana.
  
29. L'Institut Valencià de Seguretat Pública. Regulació legal. Fins i funcions. La formació de les policies locals. Les diferents activitats de formació: cursos selectius bàsic, de capacitació i integració d'auxiliars de policia local. El registre de policies locals.
  
Dret penal
  
30. El Codi Penal. Concepte d'infracció penal: delicte i falta. Les persones responsables criminalment dels delictes i les faltes. Les circumstàncies que modifiquen la responsabilitat penal.
  
31. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos, amenaces, coaccions. Les tortures i altres delictes contra la integritat moral.
  
32. Delictes contra la llibertat sexual: agressions i abusos sexuals; l'assetjament sexual, exhibicionisme i provocació sexual. Delictes relatius a la prostitució.
  
33. L'omissió del deure de socors. Delictes contra la intimitat, el dret a la pròpia imatge i la inviolabilitat del domicili.
  
34. Delictes contra el patrimoni i l'ordre socioeconòmic: furts, robatoris, extorsió, robatori i furt de vehicles.
  
35. Delictes contra l'administració pública: prevaricació i altres comportaments injusts, abandó de destí i omissió del deure de perseguir delictes, desobediència i denegació d'auxili, infidelitat en la custòdia de documents i de la violació de secrets.
  
36. Suborn, tràfic d'influències, malversació, fraus i cobraments il·legals, negociacions i activitats prohibides als funcionaris públics.
  
37. Delictes sobre l'ordenació del territori, el patrimoni històric, els recursos naturals i el medi ambient, la protecció de la flora i fauna.
  
38. Delictes contra la salut pública. Delictes contra la seguretat del trànsit. Infraccions a les disposicions sobre trànsit i seguretat viària constitutives de delicte
  
39. Faltes contra les persones. Faltes contra el patrimoni. Faltes contra els interessos generals. Faltes contra l'ordre públic.
  
Dret processal
  
40. El procés penal. Concepte, objecte i característiques. Formes d'iniciació. Denúncia i querella. El dret de defensa. L'assistència d'advocat. El tracte de presos i detinguts. El procediment d'habeas corpus.
  
41. La policia judicial. La policia local com a policia judicial. Diligències d'investigació. La identificació. Entrades i registres en llocs tancats. Detenció i detenció il·legal.
  
42. Presó provisional i llibertat provisional. La fiança. Recursos contra les resolucions dels jutges d'instrucció o contra la dels tribunals superiors de justícia. Revisió. L'embargament.
  
43. L'atestat policial. Subjectes de l'atestat. L'instructor. L'objecte de l'atestat. Altres diligències policials.
  
Policia de trànsit i circulació
  
44. La llei de bases sobre trànsit, circulació de vehicles de motor i seguretat viària. Text articulat de la llei sobre trànsit, circulació de vehicles de motor i seguretat viària. Les competències en matèria de trànsit i seguretat viària.
  
45. Usuaris i conductors. Obres i activitats prohibides en matèria de trànsit i seguretat viària. Normes de circulació de vehicles. Altres normes de circulació. Senyalització.
  
46. Autoritzacions administratives per a conduir. Autoritzacions relatives a vehicles. Anul·lació, revocació i intervenció d'autoritzacions.
  
47. Infraccions i sancions. Mesures cautelars. La responsabilitat derivada de les anteriors infraccions. Procediment sancionador. Recursos. Execució de les sancions.
  
48. Matriculació de vehicles. Reforma en els vehicles. Ciclomotors. Vehicles especials. Vehicles històrics. Dispositius de limitació de velocitat. Inspecció tècnica de vehicles. Responsabilitat civil i assegurança obligatòria en els vehicles de motor.
  
49. El transport públic de viatgers i servici públic de mercaderies o mixtos. El servici privat. Mercaderies perilloses. Condicions tècniques de transport i altres requisits principals. Reglament Nacional de Servicis Urbans i Interurbans de Transport d'Automòbils Lleugers. El transport escolar.
  
50. Els accidents de trànsit: concepte i consideracions prèvies. Les seues causes. Classes i fases.
  
51. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar.
  
52. Persones obligades a sotmetre's a la prova de detecció. Infracció a la Llei de Seguretat Viària, que en comporta l'obligació de la prova.
  
Psicologia
  
53. El comandament. Concepte. Funcions. L'exercici del comandament.
  
54. Estils de comandament. Metodologies de comandament. L'eficàcia del comandament.
  
55. La presa de decisions. Tipologies. El procés de presa de decisions. Factors que influïxen en la presa de decisions. Decisions en grup. Poder i autoritat.
  
56. Tècniques de direcció. El factor temps. Selecció de treballs. Utilització de mitjans. Principis de disciplina efectiva. Conflictes.
  
57. Relació comandament - subordinat. Les necessitats de l'individu. Teories de la motivació centrades en el procés. Les conseqüències i objectiu de la motivació.
  
58. Concepte i procés de la comunicació. Elements de la comunicació. La comunicació no verbal. Xarxes de comunicació. Fluixos de comunicació. Problemes i barreres de la comunicació. El rumor.
  
59. La comunicació amb superiors. Maneig de situacions difícils. Comunicació amb subordinats.
  
60. Grups socials. Les masses. Minories ètniques i culturals. Models explicatius de la delinqüència.
  
ANNEX IV
  
Barem per a la valoració de mèrits
  
En els concursos per a la provisió de llocs de treball de la policia local, la valoració dels mèrits s'efectuarà d'acord amb el següent barem (Ordre de la Conselleria de Presidència de 20 de gener de 1998):
  
1. Titulació acadèmica. Fins a un màxim de 15 punts.
  
Es valoraran les titulacions acadèmiques acreditades pels concursants que siguen superiors a aquelles a les que se'ls van exigir per a accedir a l'escala i categoria a què pertanyen, segons la següents escala:
  
- Doctor 10 punts
  
- Llicenciat o equivalent 8 punts
  
- Diplomat universitari o equivalent 7 punts
  
- Diplomat en criminologia 7 punts
  
No es valoraran com a mèrit aquelles titulacions que figuren com a requisit per a la provisió del lloc de treball ni aquelles que siguen imprescindibles per a la consecució d'altres de nivell superior. En la puntuació d'accés a la universitat només es computarà una d'elles.
  
2. Grau personal.
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa, de la següent forma:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
3. Antiguitat.
  
Fins a un màxim de 20 punts.
  
- Per cada any complet d'antiguitat en la mateixa escala i categoria de la policia local o superior: 1,50 punts.
  
- Per cada any complet d'antiguitat en la categoria inferior de la policia local: 1,25 punts.
  
- Per cada any complet d'antiguitat prestat en altres forces i cossos de seguretat: 0,50 punts, fins a un màxim de 10 punts.
  
- Per cada any complet d'antiguitat prestat en qualsevol administració pública: 0,25 punts, fins a un màxim de 10 punts.
  
4. Altres mèrits. Fins a un màxim de 15 punts.
  
- Coneixements del valencià acreditat amb el certificat oficial de la Junta Qualificadora de Coneixements del Valencià:
  
- Certificat de grau superior 3,00 punts
  
- Certificat de grau mitjà 2,50 punts
  
- Certificat de grau elemental 1,25 punts
  
Certificat de coneixement oral 0,75 punts
  
Coneixements d'un o més idiomes acreditats documentalment mitjançant un certificat expedit per una facultat o escola oficial reconeguda: 3 punts per cada un. La superació dels distints cursos complets que conformen els estudis oficials de les distintes facultats o escoles oficials es valoraran a raó de 0,60 punts per curs complet.
  
5. Cursos organitzats per l'IVASP o organismes anàlegs. Fins a un màxim de 30 punts.
  
Per realització de cursos organitzats per l'IVASP o homologats pel mateix, s'ajustarà al següent barem:
  
Nombre d'hores Diploma Certificat Certificat
  
 Assistència Aprofitament Aprofit. Exc.
  
De 20 a 50 0,50 1 2
  
De 51 a 100 1 2 4
  
De 101 a 150 2 3 6
  
De 151 a 200 3 4 8
  
De 201 a 250 4 5 10
  
De més de 250 5 7 14
  
Quan es tracte de cursos d'una duració inferior a la mínima puntuació adés referida, la seua puntuació estarà donada per la suma del còmput d'hores i/o assistència a ells. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament i sense superar per este concepte el màxim de 10 punts.
  
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General d'Interior de 24 de març de 1995, sobre cursos de formació impartits per l'IVASP (10 d'abril de 1995), així com els realitzats pel Ministeri d'Interior o altres ministeris o conselleries relacionades amb la funció policial o organismes anàlegs, escoles de policia de les corporacions locals o de comunitats autonòmiques, totes elles reconegudes expressament per l'IVASP, es valoraran en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació es puntuaran, si és procedent, com a cursos amb diploma d'assistència. No seran puntuables si ja es van tindre en compte a l'efecte del requisit de titulació acadèmica per a la promoció interna.
  
6. Premis, distincions i condecoracions. Fins a un màxim de 10 punts.
  
- Per estar en possessió de la placa col·lectiva al mèrit policial de la Generalitat Valenciana: 1 punt.
  
- Per estar en possessió de la placa individual al mèrit policial de la Generalitat Valenciana: 3 punts.
  
- Per estar en possessió de la medalla al mèrit policial de la Generalitat Valenciana: 2 punts.
  
- Per ser objecte de felicitació o menció individual pel director general de la conselleria competent en matèria de policia local: 1 punt per cada una d'elles.
  
- Per ser objecte de felicitació o menció col·lectiva pel director general de la conselleria competent en matèria de policia local: 0,25 punts per cada una d'elles:
  
- Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual: 0,50 punts per cada una d'elles. Si la condecoració és concedida a títol col·lectiu la puntuació serà de 0,25 punts per cada una d'elles.
  
- Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual: 0,25 punts per cada una d'elles.
  
7. Altres mèrits. Fins a un màxim de 4 punts.
  
Es valoraran els coneixements en administració i gestió de recursos humans i informàtica, títols de Socorrista Aquàtic, Primers Auxilis, Curs de Submarinisme, Arts Marcials, Defensa Personal, felicitacions, així com els cursos inclosos en el Pla de Formació Contínua i altres degudament acreditats i no valorats en els anteriors apartats, tots ells lliurement apreciats pel tribunal qualificador, fins a un màxim de 0,25 punts per mèrit acreditat.
  
La intervenció com a ponent en conferències i seminaris relacionats amb l'activitat policial i reconeguts per l'IVASP es valoraran fins a un màxim de 0,50 punts.
  
Les publicacions relacionades amb l'activitat policial es valoraran fins a un màxim de 0,75 punts per cada una d'elles.
  
8. Prova i entrevista personal.
  
Es realitzarà davant del tribunal qualificador, valorant-se fins a un màxim de 10 punts, amb el contingut i puntuació que s'assenyala.
  
Coneixement del terme municipal, del carrer, servicis, institucions, organització i administració municipal i altres de particular interés per a la població local de l'ajuntament convocant. S'acreditaran mitjançant la superació d'una prova objectiva consistent en un màxim de 50 un mínim de 25 preguntes amb respostes alternatives. La valoració de la prova serà de 6 punts.
  
Entrevista personal. Es valoraran i comprovaran l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.
  
Únicament seran citats per a celebrar la prova i l'entrevista, mitjançant la convocatòria corresponent i amb la menció expressa de les puntuacions aconseguides, aquells aspirants la puntuació, sumats els mèrits dels quals amb el màxim possible de l'entrevista, aconseguisquen com a mínim 20 punts.
  
9. Legislació aplicable.
  
De forma supletòria serà aplicable el que disposa el Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i Provisió de Llocs de Treball i Promoció Professional dels Funcionaris Civils de l'Administració General de l'Estat, d'aplicació supletòria en l'administració local; Decret 117/1991, de 26 de juny, del Consell de la Generalitat Valenciana pel qual s'aprova el barem general d'aplicació als concursos de mèrits per a la provisió de llocs de treball; Llei 6/1999, de 19 d'abril, de la Generalitat Valenciana, de Policies locals i de Coordinació de Policies Locals de la Comunitat Valenciana, i Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (DOGV número 3.988, de 27 d'abril del 2001).
  
Alcàsser, 24 de juliol del 2002.- L'alcalde president: José Vte. Chazá Navarro.
  
 Ajuntament d'Oliva